Keera

* Splash art
* โมเดล

**Keera** (คีร่า) หรือ **Eva** (อีวา) **The Nightingale** เป็นฮีโร่ลำดับที่ 95 ของเกม Arena of Valor ที่เข้าเกมมาในวันที่ 7 ก.พ. 2020 ตำแหน่งแอสซาซิน/เมจ

## เนื้อเรื่อง

กรรไกรเหล็กสีดำหนึ่งด้าม ถูกม้วนด้วยเส้นผมละเอียดสีชมพูสองเส้น ภายใต้แสงไฟจากเทียนที่แกว่งไปมา Keera ดึงเส้นผมของตนออกทีละเส้น นำทุกอย่างในสายตาที่สามารถสร้างอันตรายได้มาเรียงเกี่ยวกัน จัดวางห้องอย่างระมัดระวัง Keera เป่าลมดับเทียนลง แล้วจึงค่อยๆ ย่อตัวลงไปในมุมห้อง ในความมืดมิด แขนเรียวบางกอดขาที่งอขึ้นมาอย่างแน่นหนา มีเพียงเสื้อคลุมเก่าๆ ที่ใหญ่เกินขนาดคลุมไว้ ปล่อยให้ผนังหยาบด้านหลังขูดขีดเป็นรอยเลือด มีเพียงแต่ความเจ็บปวดที่จะช่วยให้เธอสามารถยืนยันกับตนเองได้ว่าการมีชีวิตอยู่ของตนเป็นเรื่องจริง เธอปิดตาทั้งสองลงพร้อมกับความพอใจเล็กน้อยนี้ และหลับไป

“กิ๊งก๊อง!”

เสียงกังวานของกระดิ่งทำลายความเงียบสงบในห้องใต้หลังคา

“ไอ้แก่นั่นกลับมาแล้ว!”

กระดิ่งคือหนึ่งในสิ่งที่ Keera ได้จัดเรียงไว้ หากมีคนลงมาที่ห้องใต้ดิน กระดิ่งจะดังขึ้นเพื่อเตือนว่ามีคนกำลังเข้ามา กรรไกรแขวนไว้บนประตูของห้องใต้ดิน ใต้ประตูก็มีโคลนนิ่มที่มีตะปูขึ้นสนิมจำนวนหนึ่งฝังไว้อยู่ บนตู้ที่อยู่ติดกับผนังยังมีกระบองไม้ผุแขวนอยู่ เพียงประตูถูกเปิดออกก็จะสามารถใช้ประโยชน์จากแรงดึงดูดของโลกมาโจมตีผู้เปิดประตู

ครั้งที่แล้วไอ้แก่ออกไปไม่ถึงครึ่งวัน เธอยังสามารถแอบเอาฟันของงูพิษและไข่แมงมุมใส่ลงไปในถังเหล้าได้ แต่มันสามารถมองทะลุแผนอันยิ่งใหญ่ได้เพียงปราดเดียว โชคดีคือ ไอ้แก่กลับไม่ลงโทษเธอ ซ้ำยังชื่นชมการกระทำของเธอจนถึงขนาดยอมให้เธอออกไปเที่ยวเล่นเกือบครึ่งวัน Keera ชอบความรู้สึกที่ได้เตร็ดเตร่แถวแม่น้ำ เพราะทำให้เธอนึกถึงแม่ของเธอที่เสียไปนานแล้ว แม้จะไม่เข้าใจว่าทำไมไอ้แก่จะต้องให้รางวัลตน แต่หลังจากนั้นเป็นต้นมา Keera ก็เข้าใจอยู่อย่างหนึ่ง เพียงแค่วางแผนใหม่อีกครั้ง ก็จะมีโอกาสได้ไปเที่ยวที่ริมแม่น้ำ

“จะต้องเจ็บแน่ๆ! ไม่แน่อาจจะต้องนอนอยู่บนเตียงหลายวัน ถึงตอนนั้น ก็จะไม่มีใครคอยควบคุมข้าแล้ว..."

เมื่อคิดถึงตรงนี้ ใบหน้าของ Keera ก็แดงขึ้นมาเอง ราวกับแอปเปิ้ลที่สุกหมดทั้งลูก

"เอี๊ยด~"

ประตูไม้เก่าถูกผลักเปิดออก

“สวัสดี” เสียงอ่อนโยนของสตรี พร้อมกับรัศมีเวทมนต์สีฟ้าส่องสว่างไปทั่วทั้งห้องใต้ดิน

"ไม่ใช่ไอ้แก่นั้นเหรอ!"

Keera เงยหน้าขึ้นมาอย่างตกใจ ก็บังเอิญเป็นเวลาเดียวกับที่เส้นผมโดนดึงขาดจากการเปิดประตู และกรรไกรพุ่งตรงลงมาที่หญิงสาวผู้นั้น

“นี่คือวิธีการทักท้ายของเจ้าหรือ?”

ผู้มาเยือนสบัดมือเพียงหนึ่งครั้ง กรรไกรเหล็กที่พุ่งลงมาก็ถูกกดไว้ด้วยลูกบอลน้ำที่ลอยอยู่ในอากาศ โคลนนิ่มที่มีตะปูขึ้นสนิมฝังไว้อยู่ไม่รู้ว่าถูกปูทับด้วยคราบน้ำสีฟ้าอ่อนตั้งแต่ตอนไหน กระบองไม้ผุที่แกว่งเป็นแนวครึ่งวงกลมจากด้านบนของตู้ก็ถูกกันออกด้วยแขนที่ยกขึ้นของเธออย่างพอดิบพอดี

“เจ้าเป็นใคร?”

ในน้ำเสียงอ่อนเยาว์สอดแทรกไปด้วยความตื่นเต้นและดีใจอย่างไม่ปิดบัง จากสายตาของ Keera เงาของสตรีสวยงามผู้นี้ กลับเริ่มที่จะประกบทาบบนเงาของ “แม่” ที่อยู่ในความทรงจำของเธออย่างช้าๆ

“ข้าคือ Sephera นักเวทย์จาก Carano ข้าควรจะเรียกเจ้าว่าอย่างไร?”

"Keera... ไอ้... เอ่อ... ท่านครูเรียกข้าว่า Keera มาตลอด” Keera มองมายัง Sephera ด้วยท่าทีกล้าๆ กลัวๆ

"ท่านครูงั้นหรือ? เช่นนั้นก็ยุ่งยากเสียแล้ว"

Sephera ทำท่าครุ่นคิดที่ดูจะสร้างความลำบากในการตัดสินใจแก่เธอ ในที่สุด Sephera ก็ก้าวไปด้านหน้า และยื่นมือไปยัง Keera ที่อยู่ในมุม

“ท่านครูของเจ้าหนีไปแล้ว ข้าสามารถพาเจ้ากลับบ้านได้นะ เจ้ารู้หรือไม่ว่าบ้านของเจ้าอยู่ที่ใด?"

"บ้าน? อะไรคือบ้าน?”

เมื่อเห็น Sephera เข้ามาใกล้ตน Keera ทั้งรู้สึกกลัวและตั้งตาคอย หูเรียวแหลมที่ซ่อนอยู่หลังผมก็ขยุกขยิกตามหัวใจที่เต้นแรง เพียงแต่แขนสองข้างที่กอดอยู่กลับไม่ยอมปล่อยลง กลัวว่าจะสร้างความโกรธให้สตรีตรงหน้าที่เธอรู้สึกดีด้วย คิ้วทั้งสองของ Sephera ขมวดขึ้น

"เจ้ามีสายเลือดเอลฟ์งั้นรึ?"

“อะไรคือสายเลือดเอลฟ์? Keera ไม่เข้าใจ"

“มานี่ ขอข้ามองเจ้าชัดๆ หน่อย”

Sephera ยื่นมือออกไปด้านหน้าอีกครั้ง ครั้งนี้ Keera ไม่ได้ปฏิเสธ เธอยื่นแขนที่เต็มไปด้วยรอยแผลถูกกรีด วางฝ่ามือน้อยๆ ของเธอลงบนมือของ Sephera เบาๆ

“ตายจริง! นี่ Lorion ทำอะไรกับเจ้าบ้างเนี่ย?!”

หลังจากที่เห็นรอยแผลบนแขนของเธอ Sephera ก็ดึงเธอเข้ามาในอ้อมกอดทันที พร้อมลูบหลังของเธอด้วยความสงสารเต็มอก แต่กลับรู้สึกได้ถึงสะเก็ดแผลเต็มฝ่ามือ Sephera สะดุ้งเล็กน้อย เธอนึกถึงครั้งแรกที่ได้พบ D'Arcy เขายังเป็นเพียงเด็กที่ดื้อดึงเก็บกด ในครั้งนั้น ร่างกายของเขาก็เต็มไปด้วยแผลที่หลงเหลือจากการทดลองมนต์ดำเช่นนี้ ทั้งยังเด็กหญิงที่ชื่อ Keera ตรงหน้านี้ กลับเรียก Lorion ว่าท่านครูเหมือกับ D'Arcy อีก เมื่อนึกถึงสิ่งเลวร้ายที่ D'Arcy ได้ประสบตอนเด็ก Sephera ยิ่งรู้สึกว่าจะต้องทำอะไรสักอย่าง เธอลูบไล้ผมของ Keera

“ไม่เป็นอะไรแล้วนะหนูน้อย ข้าจะพาเจ้ากลับ Carano ที่นั่นจะเป็นบ้านของพวกเรา บ้านของนักเวทย์ทุกคน”

ใบหน้าของ Keera แนบสนิทกับหน้าของ Sephera สัญชาติญาณอันแปลกประหลาดบอกให้เธอควบคุมความอยากที่จะเอียงศีรษะเพื่อเลีย และตอบกลับ Sephera อย่างระมัดระวัง

"กลับบ้าน! กลับไปบ้านกับ Sephera!” ทว่าในใจของเธอ ยังมีอีกประโยคที่ไม่กล้าเอ่ยออกมา

"กลับบ้านพร้อมกับแม่!"

## ข้อมูลขั้นสูง

* หากรอยยิ้มยิ่งหวาน แปลว่าเรอยิ่งกำลังโกรธ

* ไม่เข้าใจพวกไร้พรสวรรค์ โดยเฉพาะ Annette

* ชอบที่จะมุดไปบนเตียงของ Sephera กลางดึกเสมอ

* ชอบของหวาน โดยเฉพาะของหวานที่ทำโดย Sephera

* เคยถูกหนุ่มที่ไม่รู้จักยื่นจดหมายรักให้

## ความสัมพันธ์

* **Sephera - คนรับเลี้ยง:** หลังจากที่ถูก Lorion ทอดทิ้ง Keera ก็ได้เจอกับ Sephera ที่รับเธอมาเป็นลูกบุญธรรม ซึ่งนั่นกำให้ Keera ได้รู้จักกับความอบอุ่นที่เธอไม่เคยสัมผัสมาก่อน ทำให้เธอไม่อยาnยก Sephera ให้ใคร ไม่เว้นแม้แต่ Dirak และ D'Arcy

## เนื้อเรื่องเสริม

ท่านแม่

ณ เมือง Makensol ทางตะวันตกเฉียงเหนือของสหพันธรัฐอิสระ ที่นี่ดูเหมือนจะเป็นเมืองเล็กๆ ที่ไม่มีคนอาศัยอยู่ นักเวทย์มนต์ดำกลุ่มหนึ่งกำลังเดินอยู่บนนถนนทรุดโทรมที่ไร้ผู้คน และกำลังก้มหน้าคุยกันเบาๆ

"ปล่อยให้ Keera อยู่คนเดียวนานขนาดนั้น ข้ารู้สึกไม่ค่อยดี" Cohen ขมวดคิ้ว

การเดินทางนอกเขตครั้งนี้ถูกรัฐบาลสหพันธรัฐอิสระตรวจจับได้แล้ว พวกเขาได้ซื้อเสบียงอย่างเพียงพอจากตลาดบริเวณใกล้เคียง เตรียมพร้อมที่จะพา Keera มุ่งหน้าไปทางตอนเหนือของ Norman

"Annabelle เจ้าพูดอะไรกับนางก่อนที่เราจะออกมากันแน่?"

นักเวทย์มนต์ดำนาม Annabelle ปล่อยเสียหัวเราะบาดหูออกมา เธอเงยหน้าขึ้น ภายใต้หมวกคลุมศีรษะคือใบหน้าผิดรูปอันแสนหน้าเกลียดราวกับเป็นเนื้อนิ่มที่ถูกขยี้อย่างไม่ได้ตั้งใจ นี่คือแผลเหลือจากการทดลองเวทย์มนต์ที่ผิดพลาดเมื่อหลายปีก่อน

"ครั้งที่แล้ว ข้ากับ Merlin หลอกนางว่าต้องการเพียงแค่ทำพิธีบูชายัญคน 21 คน แม่ของเธอก็จะฟื้นคืนชีพขึ้นมาได้ ใครจะไปรู้ว่าเธอจะจับคน 21 คนมาไว้ในห้องใต้ดินจริงๆ จนถึงตอนนี้ยังไม่ได้ปล่อยออกมาเลย"

"ข้ากลับอยากรู้ว่านางจะสร้างอะไรแปลกๆ ออกมาอีก ไม่คิดว่าน่าสนุกดีหรือ?" ขณะที่พูด Annabelle ก็พุ่งหน้าไปทาง Cohen และ ขยิบตา

"...ไปโกลๆ" Cohen ถอดหายใจด้วยความตกใจ แม้พวกเขาจะรู้จักกันมากว่าสิบปีแล้ว Cohen กลับไม่สามารถที่จะรู้สึกคุ้นชินกับใบหน้านี้ได้

"เด็กหญิงที่น่าสงสาร แกเพียงแค่อยากจะคุยกับแม่สักคำสองคำเท่านั้นเอง"

ในที่สุดพวกเขาก็มาถึงบ้านหลังเล็กที่ทรุดโทรมหลังหนึ่ง เมื่อก้าวขาผ่านประตู กลิ่นเลือดคละคลุ้งก็ลอยออกมาจากห้องใต้ดิน

"...นี่มันอะไรกัน?"

กระทั่ง Cohen ที่พบเจออะไรมามาก็ไม่อาจที่จะตกใจกับสภาพของเด็กหญิงตรงหน้า จะเรียกว่านรกสร้างขึ้นในหมู่คนก็ไม่ถือว่าพูดเกินไป เด็กสาวเงยหน้าขึ้น เธอหน้าตาสวยมาก ราวกับตุ๊กตาการะเบื้องที่ปั้นขึ้นมาอย่างประณีต ทว่าสายตาดูราวกับเป็นหลุมที่ว่างเปล่า

"แม่!" Keera ตอบด้วยเสียงดังฟังชัด

"ตลอดอาทิตย์ที่ผ่านมา เจ้าทั้งกินทั้งนอนกับ "แม่" ตลอด?" Keera ยักหน้าอย่างว่านอนสอนง่าย แล้วกล่าวด้วยความสงสัย

"แต่แม่ไม่สนใจข้า ข้าทำอะไรผิดไปหรือเปล่า?" Cohen รู้สึกปวดหัว เขาถอนหายใจออกมา

"ฟังนะ... พวกเราต้องไปแล้ว"

"ไม่เอา! " Keera กรีดร้องออกมา "ข้าจะอยู่กับท่านแม่!

"นางไม่ใช่แม่ของเจ้า" Cohen ชักจะเริ่มหมดความอดทน เขาจะต้องรีบไปจากที่นี่

"Annabelle หลอกเจ้า นี่ไม่ใช่แม่อะไรของเจ้า ให้ตายเถอะ นี่มันแค่เนื้อเน่าๆเท่านั้น"

"ไม่ใช่... แม่? " Keera เริ่มรู้สึกสับสน Annabelle ที่คอยเฝ้าดูอย่างใจจดใจจ่อ ถึงขั้นผิวปากขึ้นมา

"ช่างเป็นเด็กที่น่ารักจริงๆ ข้าซักจะชอบเจ้าแล้วสิ"

"...หุบปาก" Cohen จ้อง Annabelle ด้วยสายตาดุดัน เขารู้นิสัยของ Keera ดี สถานการณ์ในตอนนี้ทำให้เขารู้สึกไม่ค่อยสงบ

"พี่ Annabelle... พวกท่านหลอกข้า...?" เด็กหญิงเอียงคอ เบิกดวงตาสองดวงที่สับสน Annabelle ยักไหล่

"ยินดีต้อนรับส่โลกของผู้ใหญ่"

"คนโกหก คนโกหก พวกท่านเป็นคนโกหก! เอาแม่ของข้าคืนมา! " Keera กรีดร้อง หมอกหนาสีม่วงเข้มลอยขึ้นมาจากร่างของเธอ ค่อยๆปกคลุมไปทั่วห้องใต้ดิน

"เฮ้ แค่อำขำๆ แค่นั้น" Annabelle ขมวดคิ้ว วินาทีถัดมากลับถูกยึดอยู่กับที่ ไม่สามารถขยับตัวได้

"แย่แล้ว ยัยเด็กนี่ไปเรียนมาจากไหน รีบหนี-"

ยังไม่ทันจะพูดจบ Annabelle ถูกหมอกหนาแปรที่เปลี่ยนเป็นดาบคมฝันเป็นชิ้นๆ และล้มพบลงไปบนพื้น Cohen และเหล่านักเวทย์ที่อยู่ด้านหลังหน้าเปลี่ยนสี
พวกเขาเป็นพวกพวกนักเวทย์ชายขอบที่เรียนไม่แตกฉาน ไม่รู้มาก่อนว่าเด็กหญิงมีพลังที่แข็งแกร่งซ่อนไว้ในร่าง ทว่ามันสายไปเสียแล้ว ทันใดนั้น พวกเขาก็ได้ประสบถึงการถูกฟันพันหมื่นครั้งอย่างโหดร้าย เช่นเดียวกับ Annabelle

---จบ---

## ชีวประวัติ

Keera เป็นครึ่งมนุษย์ครึ่งเอลฟ์ พ่อแม่ของเธอเสียชีวิตในสงครามหลังจากเธอเกิดมาได้ไม่นาน จากนั้นถูกนักเวทย์มนต์ดำรับไปเลี้ยงจนโต และแปดเปื้อนไปด้วยเวทย์มนต์ดำ Keera มีนิสัยที่แปลกประหลาด แต่ก็ขาดความอบอุ่นอย่างมาก ในวัยเด็ก เนื่องจากเหตุการณ์ปะทะกันครั้งหนึ่ง Keera ได้สังหารเหล่านักเวทย์มนต์ดำที่เลี้ยงดูเรอ นี่เป็นสิ่งที่ทำให้ Lorion เกิดสนใจ และรับเธอมาเป็นลูกศิษย์ หลังจากที่ Lorion ถูกพบโดยพวกของ D'Arcy และหนีไปนั้น เด็กหญิงที่ดูว่านอนสอนง่ายและแปลกประหลาดในคราวเดียว ดึงดูดความสนใจของ Sephera เธอจึงพา Keera กลับมาอย่างสถาบันเวทย์มนต์ Carano โดยแทบจะไม่มีใครทราบความเป็นมาที่ด่างพร้อยของเธอ...

## สกิล

### สกิลติดตัว

ความเสียหายจากสกิลของ Keera จะโจมตีโดนสูงสุด 3 ศัตรู

### สกิลอัลติเมท

 2
 3

## แนะนำ

### ไอเทม

Loki's Curse
Enchanted Kicks
Zweihander
Claves Sancti
Hecate's Diadem
Staff of Nuul

### รูน

**LV 3: Desolate (x8)**
พลังเวท +4.2
เจาะเกราะเวท +2.4
**LV 3: Spirit**
ความเร็วโจมตี +1%
ความเร็วเคลื่อนที่ +1%
**LV 3: Stain**
ความเร็วโจมตี +0.6%

**LV 3: Rage (x2)**
อัตราคริติคอล +1.6%

### พลังแฝง

**Raging Inferno**
การโจมตีปกติ หรือสกิลจะสร้างเสียหายเวท 50 (LV อัw+5) (0.25 AP) (0.35 โบนัส AD) แกฮีโร่ศัตรู (คูลดาวน์ 8วิ)
**Deadly Claw**
ได้รับโบนัสพลังโจมตี 12-40 และ พลังเวท 18-60
**Curse of Death**

**Axe of Sacrifice**
สร้างความเสียหายเพิ่มขึ้น 3% และได้รับความเสียหายแรงขึ้น 2% (ฮีโร่ระยะใกล้ 1%)
**Holy Verdict**
ได้รับเจาะเกราะ/เจาะเกราะเวท +18 (LV อัw+3)

## บทพูด

### เลือกฮีโร่

* **It's a gift... do you like it?:** มันเป็นของขวัญน่ะ เธอชอบรึเปล่า?

* **What a cute bear... Isn't it?:** เป็นตุ๊กตาหมีที่น่ารักจริงๆ ใช่ไหมล่ะ?

* **Sorry...:** โทษทีนะ

### เกิดใหม่

* **Don't you dare run away from me:** อย่าแม้แต่จะคิดวิ่งหนีจากข้าเชียว

* **We stronger together:** รวมกันเราอยู่

* **Adapt and overcome!:** ปรับตัวและก้าวข้ามขีดจำกัด!

* **We were made to survive:** เราเกิดมาเพื่ออยู่รอด

### ปกติ

* **Sephera is mine:** Sephera เป็นของข้า

* **Those who came between me and Sephera... all died:** พวกที่มาขวางระหว่างข้ากับ Sephera... ตายหมดแล้ว

* **You're the apple of my eye**

* **I miss... my mom's... cooking...:** ข้าคิดถึงอาหารของท่านแม่

* **I can't wait to see what happens next:** อดใจรอดดูฉากต่อไปไม่ไหวแล้ว

### ใช้สกิล

* **I want a hug!**

* **Don't run from me!**

* **Where do you think you're going?!**

* **Which one is the real me?**

* **I'm coming for you**

* **No one can stop love!**

### ตาย

* **Agh! Our love will never end...:** ความรักของเราจะไม่มีวนจบสิ้น...

### ได้ First Blood

* **Mmm.. a little salty, a little sweet**

### ได้บัฟฟ้า/บัฟแดง

* **Dead wrong**

* **No no no..**

* **Ah ah ah**

### ได้บัฟ Dark Slayer

* **No one can take my kill:** ไม่มีใครเอาการฆ่าของฉันไปได้

### สังหารต่อเนื่อง

* **Now you can be together.. In hell:** ทีนี้พวกเจ้าก็จะได้อยู่ด้วยกัน... ในนรก

* **Ouch.. That felt.. Good..:** โอ้ย! รู้สึก... ดีจัง...

### ยั่วยุ

* **Let me send you to your death:** ให้ข้าส่งเจ้าไปสู่ความตายของเจ้าเถิด

## แกลเลอรี่

### Splash art

DefaultSweetheart NurseCarano ScholarPopping PumpkinWater DancerSpringtime Breeze
### โมเดล

DefaultSweetheart NurseCarano ScholarPopping PumpkinWater DancerSpringtime Breeze
### วิดีโอ

Keera Cinematic - สาวนักฆ่า ล่าทะลุกำแพง !Hero Spotlight - KeeraKeera ฮีโร่ใหม่ ! ไม่ใช่ผี.. แต่มีสกิลวิ่งทะลุกำแพง !!เล่นอย่างโปร 2020 EP.4 - "Mrsunz" สอนเล่น Keera !-2Carano Scholar Keera - สาวน้อยโรงเรียนเวทมนตร์SKIN Spotlight - Popping Pumpkin KeeraSKIN Spotlight - Water Dancer KeeraSpringtime Breeze Keera สกินใหม่ แจกฟรี!!

## อ้างอิง

1. ↑ https://www.facebook.com/ROVTH/posts/911741242322659
2. ↑ 2.0 2.1 https://www.facebook.com/ROVTH/posts/1567153520114758
3. ↑ https://www.facebook.com/ROVTH/posts/1812899705540137/
4. ↑ https://www.facebook.com/ROVTH/posts/1965957466901026/
5. ↑ https://www.facebook.com/ROVTH/posts/2002967723200000/
6. ↑ https://www.facebook.com/ROVTH/posts/2110070309156407

แทงค์
ไฟต์เตอร์
แอสซาซิน
เมจ
แครี่
ซัพพอร์ต